CELEX: 62019TN0313
Language: sk
Date: 2019-05-22 00:00:00
Title: Vec T-313/19: Žaloba podaná 22. mája 2019 — Taghani/Komisia

22.7.2019   
            
            
               SK
            
            
               Úradný vestník Európskej únie
            
            
               C 246/34
            
         
      Žaloba podaná 22. mája 2019 — Taghani/Komisia
      (Vec T-313/19)
      (2019/C 246/36)
      Jazyk konania: francúzština
      
         Účastníci konania
      
      
         Žalobca: Jamal Taghani (Brusel, Belgicko) (v zastúpení: A. Champetier a S. Rodrigues, avocats)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil prejednávanú žalobu za prípustnú a dôvodnú,
               
            
                  —
               
               
                  zrušil napadnuté rozhodnutia,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby o neplatnosť po prvé rozhodnutia EPSO z 23. júla 2018, ktorým bola zamietnutá jeho žiadosť o náhradu škody týkajúca sa jeho účasti na výberovom konaní EPSO/AST/111/10, a po druhé v prípade potreby rozhodnutia zo 14. februára 2019 o zamietnutí jeho sťažnosti, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 340 druhého odseku ZFEÚ a zjavne nesprávnych posúdeniach, ktorých sa žalovaná dopustila pri preskúmavaní troch podmienok vzniku mimozmluvnej zodpovednosti Únie.
               
            
                  2.
               
               
                  Druhý žalobný dôvod je založený na porušení zásady riadnej správy vecí verejných, povinnosti starostlivosti a z toho vyplývajúcej povinnosti odôvodnenia z dôvodu, že žalovaná v napadnutých rozhodnutiach nezaujala stanovisko k vývoju sťažnosti, pokiaľ ide o dve podmienky vzniku mimozmluvnej zodpovednosti Únie, a to existenciu pochybení a príčinnú súvislosť.